**Općina Rovišće**

**Trg hrvatskih branitelja 2**

**43 212 Rovišće**

**POZIV NA DOSTAVU PONUDA**

**Nabava usluge stručnog nadzora građenja i koordinatora zaštite na radu**

**na projektu**

**-**

**„Gradnja i opremanje poslovne zgrade – tržnica sa pratećim elementima“**

**Evidencijski broj nabave: 10/23-US**

KLASA: 406-01/23-01/1

URBROJ: 2103-14-03-23-2

**Rovišće, siječanj 2023.**

Naručitelj je pokrenuo postupak jednostavne nabave **usluge stručnog nadzora građenja i koordinatora zaštite na radu** nad gradnjom i opremanjem poslovne zgrade – tržnica sa pratećim elementima, u sklopu EU projekta sufinanciranog iz programa ruralnog razvoja podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“( PRR-07.04.01.03.0-08).

Sukladno članku. 12. Zakona o javnoj nabavi (,,Narodne novine", broj 120/16,114/22 ) za nabavu robe i usluga te provedbu projektnih natječaja procijenjene vrijednosti manje od 26.540,00 eura i za radove procijenjene vrijednosti manje od 66.360,00 eura bez PDV-a (tzv. jednostavna nabava) Naručitelj nije obvezan provoditi postupak javne nabave propisane Zakonom o javnoj nabavi.

Postupak jednostavne nabave provodi se sukladno pravilima za provođenje postupaka jednostavne nabave prilog 7 natječaja za provedbu Podmjere 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – provedba tipa operacije 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ – (PRR-07.04.01.03.0-08).

# 1. OPĆI PODACI O NARUČITELJU

Naziv javnog naručitelja: Općina Rovišće

Sjedište javnog naručitelja: Trg hrvatskih branitelja 2

Odgovorna osoba javnog naručitelja: načelnik Slavko Prišćan

OIB: 02335455291

Broj telefona: +385 43/878-079

Internetska adresa: <http://www.opcina-rovisce.hr>

Adresa elektroničke pošte: opcina.rovisce@gmail.com

**2. OSOBA ZADUŽENE ZA KONTAKT S GOSPODARSKIM SUBJEKTOM**

Osoba zadužena za komunikaciju s ponuditeljima za pitanja vezana za sadržaj i oblik ponude je: Danica Brkić Mikolčević, dipl.iur. , pročelnica JUO Općine Rovišće - procelnica@opcina-rovisce,hr

**3. EVIDENCIJSKI BROJ NABAVE**

10/23-US

**4. VRSTA POSTUPKA NABAVE**

Vrsta postupka nabave: Jednostavna nabava (nabava usluge)

**5. POPIS GOSPODARSKIH SUBJEKATA S KOJIMA JE NARUČITELJ U SUKOBU INTERESA**

Popis gospodarskih subjekata s kojima je Naručitelj u sukobu interesa

Temeljem članka 80. stavka 2. točke 1., a vezano uz odredbe članaka 76. i 77. ZJN 2016 Naručitelj je u sukobu interesa sa sljedećim gospodarskim subjektima (u svojstvu ponuditelja, člana zajednice, ili podugovaratelja):

- P.S.P d.o.o., Predavac, ulica 29. rujna 13, 43000 Bjelovar, OIB: 25260857095

Naručitelj će poduzeti prikladne mjere da učinkovito spriječi, prepozna i ukloni sukobe interesa u vezi s ovim postupkom nabave kako bi se izbjeglo narušavanje tržišnog natjecanja i osiguralo jednako postupanje prema svim gospodarskim subjektima.

**6. PROCIJENJENA VRIJEDNOST NABAVE**

Procijenjena vrijednost nabave: 13.255,28 eura bez PDV-a.

**7. KOLIČINA PREDMETA NABAVE**

Naručitelj je odredio točnu količinu predmeta nabave. Točna količina predmeta nabave navedena je u Troškovniku (Prilog 2.), koji je sastavni dio Poziva na dostavu ponuda, a priložen je kao zaseban dokument.

Ponuditelj mora ponuditi cjelokupni predmet nabave sadržan u Troškovniku koji čini nedjeljivu cjelinu. Ponuditelj je dužan ponuditi i izvršiti predmet nabave sukladno svim uvjetima koji su navedeni u ovom Pozivu na dostavu ponuda.

# 8. PODACI O PREDMETU NABAVE

Opis predmeta nabave: Nabava koja je predmet ovog postupka sufinancirana je sredstvima Europske unije. Naručitelj je sklopio Ugovor o dodjeli bespovratnih sredstava za operacije koje se financiraju iz Programa ruralnog razvoja Republike Hrvatske, br. KLASA:440-12/21-07-04-01/0259 URBROJ: 343-2110/01-22-003 za projekt „*Gradnja i opremanje poslovne zgrade – tržnica sa pratećim sadržajem“.* U sklopu navedenog projekta Naručitelj provodi ovu nabavu.

Predmet nabave su usluga stručnog nadzora građenja i koordinatora zaštite na radu nad gradnjom i opremanjem poslovne zgrade – tržnica sa pratećim elementima. .

Detaljan opis radova koji su predmet usluge, nalaze se u Pozivu na dostavu ponuda koji je dostupan na adresi <https://eojn.nn.hr> (broj objave 2022/S 0F2-0036785).

Usluge koordinatora zaštite na radu tijekom građenja će se vršiti u svemu prema važećem Zakonu o zaštiti na radu (NN 71/14, 118/14, 154/14 , 94/18, 96/18), kao i primjenjivim podzakonskim aktima, posebice Pravilniku o zaštiti na radu na privremenim gradilištima (NN 48/18).

**Tehničke specifikacije** **– Opis poslova:**

Usluge stručnog nadzora uključuju sljedeće obveze:

Usluga stručnog nadzora građenja te obračunskog nadzora obuhvaća naročito slijedeće:

1. nadzirati građenje tako da bude u skladu s građevinskom dozvolom, odnosno glavnim projektom, Zakonom o gradnji (Narodne novine broj: 153/13, 20/17, 39/19, 125/19), posebnim propisima i pravilima struke;

2. utvrditi ispunjava li izvođač i odgovorna osoba koja vodi građenje ili pojedine radove uvjete propisane posebnim zakonom;

3. utvrditi je li iskolčenje građevine obavila osoba ovlaštena za obavljanje poslova državne izmjere i katastra nekretnina prema posebnom zakonu;

4. odrediti provedbu kontrolnih ispitivanja određenih dijelova građevine u svrhu provjere, odnosno dokazivanja ispunjavanja temeljnih zahtjeva za građevinu i/ili drugih zahtjeva, odnosno uvjeta predviđenih glavnim projektom ili izvješćem o obavljenoj kontroli projekta i obveze provjere u pogledu građevnih proizvoda;

5. bez odgode upoznati Naručitelja sa svim nedostacima, odnosno nepravilnostima koje uoči u glavnom projektu i tijekom građenja, a investitora i građevinsku inspekciju i druge inspekcije o poduzetim mjerama;

6. sastaviti završno izvješće o izvedbi građevine.

Nadzorni inženjer dužan je u provedbi stručnog nadzora građenja, kada za to postoji potreba, odrediti način otklanjanja nedostataka, odnosno nepravilnosti građenja građevine. To posebice u slučaju ako:

1. dokumentacijom dostavljenom od strane izvođača nije dokazana sukladnost, odnosno kvaliteta ugrađenih građevina, proizvoda, opreme i/ili postrojenja;

2. izvođač, odnosno odgovorna osoba koja vodi građenje ili pojedine radove ovoga Zakona ne ispunjava uvjete propisane posebnim zakonom;

3. iskolčenje građevine nije obavila osoba ovlaštena za obavljanje poslova državne izmjere i katastra nekretnina prema posebnom zakonu.

Provedba navedenih dužnosti i način otklanjanja nedostataka, odnosno nepravilnosti upisuje se u građevinski dnevnik.

U provedbi stručnog nadzora građenja, osim dužnosti i ovlasti određenih primjenjivim propisima o gradnji, Nadzorni inženjer je dužan i od Naručitelja ovlašten provjeravati i ovjeravati:

a) građevinsku knjigu i građevinski dnevnik;

b) količine i cijene radova u situacijama;

c) analize cijena, uključivo u slučaju ugovaranja dodatnih radova, kao i eventualne promjene cijena radova uslijed promjene cijene elemenata temeljem kojih je određena cijena radova, a sukladno primjenjivim propisima;

d) izvođenje radova prema planu;

e) Izvođačev sustav osiguranja kvalitete;

f) uredno vođenje dokumentacije Izvođača kojom se kontrolira kvaliteta;

g) provođenje mjera zaštite na radu i zaštite okoliša.

Tijekom faze građenja, Izvršitelj će, između ostaloga, provoditi i slijedeće:

* Provoditi nadzor nad provedbom aktivnosti Izvođača, te osigurati njihovu usklađenost s uvjetima ugovora o izvođenju radova
* Provoditi nadzor na licu mjesta i koordinaciju kako bi se osigurala usklađenost radova i opskrbe s projektnom dokumentacijom i vremenskim planom;
* Davati odgovarajuće naloge o izvođenju određenih radova Izvođaču, u slučaju potrebe otklanjanja nedostataka, a radi sprečavanja težih posljedica koje bi nastupile neizvođenjem tih radova;
* Provoditi nadzor nad izvođenjem nepredviđenih i naknadnih radova tijekom građenja;
* Koordinirati sastanke na lokaciji gradilišta te sastanke vezane uz mjesečni napredak radova te promptno pripremati i distribuirati zapisnike s tih sastanaka; sudjelovati na koordinacijskim sastancima - (po potrebi jednom tjedno), pisati druga izvješća za potrebe kontrole od strane nadležnih tijela na zahtjev Naručitelja,
* surađivati po potrebi sa izvršiteljem usluge projektantskog nadzora radi usuglašavanja izvedbenih detalja,
* Pružati pomoć na zahtjev Naručitelja svim pisanim sredstvima komunikacije (uključujući elektroničku poštu) o bilo kojem pitanju u vezi s provedbom ugovora, uključujući ad hoc izvješća;
* Provjeravati i izvještavati Naručitelja o sukladnosti i točnosti svih potvrda, polica osiguranja, jamstava, i sl.;
* Pratiti napredak radova te pravodobno izvještavati Naručitelja o svim mogućim problemima koji mogu nastati i utjecati na postizanje ciljeva projekta;
* Potpisivati građevinski dnevnik Izvođača koji će se voditi u skladu s važećim propisima te čuvati potpisanu kopiju;
* Ovjeravati dokaznice količina izvedenih radova Izvođača;
* Provoditi svakodnevne provjere gradilišta kako bi provjerio napredak i kvalitetu izvođenja radova te uvjete zaštite na radu;
* Analizirati prijedloge Izvođača radova vezane uz moguće prilagodbe projekta, specifikacija, radova ili programa rada, koje mogu postati potrebne ili korisne tijekom ili nakon izvođenja radova;
* Prema zahtjevima Naručitelja savjetovati o mogućim načinima smanjenja troškova projekta, smanjenja vremena izvođenja ili poboljšanja kvalitete radova;
* Informirati Naručitelja o potrebi izrade Dodatka Ugovoru, sukladno odredbama Zakona o javnoj nabavi;
* Pregovarati s Izvođačem o izmjenama i prilagodbama te o tome davati pisane preporuke Naručitelju uključujući opis aktivnosti i cijene za sve neplanirane radove;
* Provjeravati i odobravati dokumente o izvedenom stanju i ostale građevinske dokumente koje zahtijeva zakonodavstvo, priručnike za rad i održavanje pojedinih postrojenja ili strojeva, popis rezervnih dijelova i ostalu dokumentaciju te također prati isporuku svih izvješća, atesta, zapisa, potvrda o sukladnosti itd. pripremljenih ili dostavljenih od strane Izvođača, osiguravajući da su u potpunosti ujednačeni, indeksirani i pravilno prezentirani;
* Kontrolirati i odobravati Upute za rad i održavanje dostavljene od strane Izvođača u uskoj suradnji s Naručiteljem;
* Organizirati i održavati sustav arhiviranja. Po dovršetku projekta, Izvršitelj će predati Naručitelju sav arhivski materijal;
* Pripremiti Zapisnik o primopredaji, popis nedostataka i ostale dokumente koje zahtijevaju uvjeti ugovora o javnim radovima;
* Pregledati i ovjeriti obračunske (mjesečne) privremene situacije, račune, koji moraju odgovarati izvedenom opsegu radova i ugovoru o građenju;
* Pregledati i ovjeriti prijedlog okončanog obračuna, potvrđivati vrijednost radova u skladu s ugovorom o javnim radovima;
* Pripremati posebna izvješća na zahtjev Naručitelja; sva izvješća potrebna sukladno važećoj regulativi RH te sva propisana izvješća za tehnički pregled i sudjelovati u postupku tehničkog pregleda
* Davati mišljenja na zahtjeve naručitelja i/ili izvođača za izmjenu ugovora o javnim radovima, uključujući zahtjev Izvođača za izmjenom/uvođenjem podugovaratelja te produženjem roka za izvršenje obveza, a sukladno odredbama ugovora o javnim radovima,
* Izvršavati druge obveze određene primjenjivim propisima, ugovorom o javnoj nabavi i/ili ugovorom o javnim radovima.

Koordinator zaštite na radu sukladno Zakonu o zaštiti na radu 71/14, 118/14, 154/14 , 94/18, 96/18), i primjenjivim podzakonskim aktima i posebice Pravilnikom o zaštiti na radu na privremenim gradilištima (NN 48/18) dužan je sljedeće:

1. koordiniranje primjene načela zaštite na radu kod donošenja odluka o tehničkim i/ili organizacijskim mjerama tijekom planiranja pojedinih faza rada i kod određivanja rokova koji su potrebni za sigurno dovršenje pojedinih faza radova, koji se izvode istovremeno ili u slijedu,

2. koordiniranje izvođenja odgovarajućih postupaka da bi se osiguralo da sve osobe koje sudjeluju u izvođenju radova dosljedno primjenjuju slijedeća načela zaštite na radu:

3. izraditi potrebna usklađenja plana izvođenja radova i dokumentacije sa svim promjenama na gradilištu, uključivo sheme organizacije gradilišta

4. osigurati suradnju i uzajamno obavješćivanje svih izvođača radova i njihovih radničkih predstavnika,

5. provjeravati provode li se radni postupci na siguran način i usklađivati propisane aktivnosti,

6. organizirati da na gradilište imaju pristup samo osobe koje su na njemu zaposlene i osobe koje imaju dozvolu ulaska na gradilište,

7. po potrebi je dužan sudjelovati na koordinacijskim sastancima s nadzorom, izvođačem, naručiteljem, projektantskim nadzorom i ostalim sudionicima u gradnji te se očitovati na dostavljene zapisnike.

U ponudi je potrebno obuhvatiti sve troškove nadzora po svim vrstama radova koji proizlaze iz gore navedenih obaveza, kao i troškove koordinatora zaštite na radu.

**9. ROK I MJESTO IZVRŠENJA USLUGE**

Na temelju provedenog postupka nabave s gospodarskim subjektom čija ponuda bude odabrana Naručitelj će sklopiti ugovor o nabavi usluga.

Mjesto izvršenja usluge je mjesto izgradnje i opremanja poslovne zgrade – tržnice sa pratećim sadržajem. na lokaciji k.č.br. 231/1, 301396, k.o Rovišće

Zainteresirani gospodarski subjekti su slobodni obići navedenu lokaciju i upoznati se s postojećim stanjem. Troškove obilaska snosi gospodarski subjekt, a obilazak lokacije nije obvezan te gospodarski subjekti nisu obvezni u ponudi prilagati izjavu ili bilo kakav dokaz o tome da su pristupili obilasku lokacije. Gospodarski subjekti koji žele obići lokaciju u pratnji Naručitelja, slobodni su kontaktirati Naručitelja koristeći kontakt podatke iz ovog Poziva na dostavu ponuda. Lokaciju se na taj način može obići tijekom radnog vremena Naručitelja, bilo koji radni dan zaključno s radnim danom koji prethodi danu isteka roka za dostavu ponuda. Na dan u koji istječe rok za dostavu ponuda Naručitelj neće organizirati obilazak lokacije.

Usluge koje su predmet nabave počinju se izvršavati s danom uvođenja izvođača radova u posao.

Usluge koje su predmet ove nabave vezane su uz početak i trajanje ugovora o izvođenju radova na izgradnji objekta, slijedom čega izvršenje usluga prati početak i dinamiku izvođenja radova.

Predviđeni rok pružanja usluga koje su predmet nabave je 14 mjeseci računajućiod dana početka pružanja usluga. Tijek roka pružanja usluga miruje od obavijesti izvođača o dovršetku radova do tehničkog pregleda.

Od Izvršitelja usluga se očekuje pružanje usluga stručnog nadzora za vrijeme izvođenja radova, sudjelovanje pri potpisivanju Zapisnika o primopredaji te sudjelovanje pri ovjeri okončane situacije. Pružanje usluga završava potpisivanjem Zapisnika o primopredaji.

Usluga koja je predmet ugovora uključuje i uslugu koordinatora zaštite na radu tijekom izvođenja radova.

Trajanje pružanja usluga mora se prilagoditi stvarnom početku, trajanju i završetku radova koji su predmet usluge uz nepromijenjenu cijenu.

**10. SADRŽAJ I NAČIN IZRADE PONUDE**

Ponuda treba sadržavati minimalno sljedeće dijelove:

1. **Popunjen Ponudbeni list** ispunjen na način propisan ovim Pozivom za dostavu ponuda, (Prilog 1),
2. **Popunjen Troškovnik** ispunjen na način propisan ovim Pozivom za dostavu ponuda, (Prilog 2)
3. **Dokaz iz točke 16. A1 ili A2** - osnove za isključenje gospodarskog subjekt (Prilog 5)
4. **Dokaz iz točke 16. B** - osnove za isključenje gospodarskog subjekta(npr. Potvrda porezne uprave)
5. **Dokaz pravne i poslovne sposobnosti (npr. izvadak iz sudskog registra)**
6. **Popis izvršenih usluga** (Prilog 3)
7. **Izjava o raspolaganju stručnjacima** (Prilog 4)

**11. NAČIN IZRADE PONUDE**

Pri izradi ponude ponuditelj se mora pridržavati uvjeta iz Poziva za dostavu ponude.

**12. NAČIN DOSTAVE PONUDE**

Ponuda se dostavlja na Ponudbenom listu uz koji se prilažu ostali dijelovi ponude, te Ponudbeni troškovnik, a koji je potrebno ispuniti i potpisati od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve propisane ovim Pozivom na dostavu ponude.

**Ponuda se dostavlja u roku za dostavu ponuda, elektroničkom poštom na adresu:** - opcina.rovisce@gmail.com

Svi dokazi priloženi ponudi moraju biti na hrvatskom jeziku.

Ukoliko neki od dokumenata i/ili dokaza traženih u Pozivu na dostavu ponude nije na hrvatskom jeziku ponuditelj je dužan dostaviti i prijevod dokumenta/dokaza na hrvatski jezik.

**13. DATUM, VRIJEME I MJESTO DOSTAVE PONUDE**

Ponuda, mora biti zaprimljena na elektroničkoj adresi Naručitelj do **16. 1. 2023. godine do 12:00** sati.

Svaku ponudu koju Naručitelj primi nakon roka određenog za otvaranje ponuda, smatrat će kao zakašnjelo pristiglu ponudu i neće je razmatrati.

U roku za dostavu ponude ponuditelj može izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude.

**14. INAČICE (VARIJANTE) I ALTERNATIVNE PONUDE**

Nije dopušteno nuđenje inačica (varijanti) i alternativnih ponuda.

**15. JEZIK I PISMO**

Ponuda se izrađuje na hrvatskom jeziku i latiničnom pismu

**16. OSNOVE ZA ISKLJUČENJE GOSPODARSKOG SUBJEKTA**

A.1. Temeljem čl. 251. ZJN 2016 Naručitelj će isključiti gospodarskog subjekta iz postupka javne nabave ako utvrdi da:

1.je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju:

- članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona,

- članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),

b) korupciju, na temelju:

- članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona,

- članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),

c) prijevaru, na temelju:

- članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona,

- članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),

d) terorizam ili kaznena djela povezana s terorističkim aktivnostima, na temelju:

- članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona,

- članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),

e) pranje novca ili financiranje terorizma, na temelju:

- članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),

f) dječji rad ili druge oblike trgovanja ljudima, na temelju:

- članka 106. (trgovanje ljudima) Kaznenog zakona,

- članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12), ili

**A 2** je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. pod točaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

 Razdoblje isključenja gospodarskog subjekta kod kojeg su ostvarene osnove za isključenje iz postupka jednostavne nabave je pet godina od dana pravomoćnosti presude, osim ako pravomoćnom presudom nije određeno drukčije.

 Gospodarski subjekt kao dokaz nepostojanja ove osnove za isključenje u ponudi mora

 dostaviti:

* **izjavu gospodarskog subjekta**, odnosno osobe po zakonu ovlaštene za zastupanje gospodarskog subjekta (za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta) **s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Izjava ne smije biti starija od 6 mjeseci od dana objave ovog Poziva.

Za potrebe utvrđivanja nepostojanja osnova za isključenje iz točke 16. A.1. i A.2. gospodarski subjekti u ponudi se mogu dostaviti ispunjeni obrazac iz Priloga 5 – Popis izvršenih usluga.

B. Ispunjene obveze plaćanja dospjelih poreznih obveza i obveza za mirovinsko i zdravstveno osiguranje

Naručitelj će isključiti gospodarskog subjekta iz postupka jednostavne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj,

ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Gospodarski subjekt kao dokaz nepostojanja ove osnove za isključenje u ponudi mora dostaviti:

**-potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz točke** B. ovog Poziva. Potvrda ne smije biti starija od dana slanja ovog Poziva na dostavu ponude.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti propisane člankom 252. stavkom 1. ZJN, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**U slučaju zajednice gospodarskih subjekata, svaki član zajednice pojedinačno dokazuje**

**nepostojanje osnova za isključenje iz točke 16. ovog Poziva.**

**U slučaju postojanja podugovaratelja isti je u obvezi dokazati da za njega ne postoje osnove za isključenje iz točke 16. ovog Poziva.**

**17. UVJET SPOSOBNOSTI PONUDITELJA**

Ponuditelji, odnosno zajednica ponuditelja, dužan je u svojoj ponudi priložiti dokumente zahtijevane ovim Pozivom na dostavu ponuda, a kojima dokazuje sposobnost za obavljanje profesionalne djelatnosti, ekonomsku sposobnost te tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 17. Poziva i mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Ukoliko je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

**17.1. Pravna i poslovna sposobnost**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegovog poslovnog nastana.

Upis u registar dokazuje se:

- odgovarajućim izvodom iz sudskog, obrtnog, strukovnog ili drugog odgovarajućeg registra koji se izdaje u državi poslovnog nastana gospodarskog subjekta.

U slučaju zajednice ponuditelja, svaki član zajednice gospodarskih subjekata pojedinačno dokazuje sposobnost iz ove točke 17.1. Poziva.

**17.2. Tehnička i stručna sposobnost gospodarskog subjekta**

Gospodarski subjekt mora dokazati tehničku i stručnu sposobnost. Naručitelj je odredio uvjete tehničke i stručne sposobnosti kojim se osigurava da gospodarski subjekt ima ljudske i tehničke resurse te iskustvo potrebno za izvršenje ugovora o nabavi usluge. Minimalna razine tehničke i stručne sposobnosti koja se zahtijeva vezane su uz predmet nabave i razmjerne su predmetu nabave.

Obrazloženje traženih uvjeta sposobnosti: ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu resursa i iskustva.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 18.2.

**17.2.1. Tehnička sposobnost gospodarskog subjekta (popis izvršenih usluga)**

Gospodarski subjekt mora dokazati da je u godini u kojoj je započeo postupak nabave (2023.) i tijekom tri godine koje prethode toj godini (2022., 2021. i 2020.) izvršio usluge iste ili slične predmetu nabave, čija ukupna vrijednost bez PDV-a mora biti najmanje u iznosu procijenjene vrijednosti nabave. Za izračun ukupne vrijednosti izvršenih usluga moguće je uzeti u obzir **najviše tri reference.**

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 3 – Popis izvršenih usluga.**

Popis sadržava minimalno sljedeće:

* **opis usluga (iz kojega je vidljivo radi li se o uslugama istima ili sličnima predmetu nabave)**
* **naziv primatelja usluge (druge ugovorne strane)**
* **vrijednost izvršenih usluga bez PDV-a**
* **razdoblje izvršenja usluge.**

Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u Prilogu 3. I to izravno od druge ugovorne strane (Naručitelja) ili od Ponuditelja. Ako naručitelj utvrdi da su dane informacije netočne, odnosno neistinite, odbit će takvu ponudu.

**17.2.2. Stručna sposobnost gospodarskog subjekta (Stručnjaci)**

Propisani uvjeti stručne sposobnosti osiguravaju da gospodarski subjekt ima potrebne ljudske resurse za izvršenje ugovora o nabavi na odgovarajućoj razini kvalitete, a propisani kriteriji predstvaljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o javnoj nabavi. Minimalne razine stručne sposbnosti koje se zahtjevaju vezane su uz predmet nabave i razmjerne su predmetu nabave te su u skladu sa njegovom prirodom, važnosti i namjeni. Ponuditelj mora dokazati da za izvršenje predmeta nabave raspolaže sa slijedećim stručnjacima, neovisno o tome pripada li izravno gospodarskom subjektu ili ne, a koji ima kvalifikacije kako slijedi:

**Stručnjak 1 – Glavni nadzorni inženjer**

**Stručnjak 2 - Nadzorni inženjer (jedna osoba) arhitektonske ili građevinske struke**

**Stručnjak 3 – Nadzorni inženjer (jedna osoba) strojarske struke**

**Stručnjak 4 - Nadzorni inženjer (jedna osoba) elektrotehničke struke**

*(Stručnjak 1 - Glavni nadzorni inženjer može biti istodobno i nadzorni inženjer za određenu vrstu radova – Stručnjak 2, 3 ili 4)*

**Stručnjak 5 – Koordinator zaštite na radu**

*(Stručnjak 5 - Koordinator zaštite na radu može i ne mora biti ista fizička osoba kao druga imenovana osoba stručnog nadzora u sklopu provedbe ugovora (Stručnjak 1,2,3 ili 4)).*

Kao dokaz ispunjavanja ovog uvjeta ponuditelj dostavlja ime i prezime stručnjaka sa pozicijom za koju se stručnjak prilaže (**Prilog 4. Izjava o raspolaganju stručnjacima).**

Osobe koje za potrebu ispunjenja tehničke i stručne sposobnosti gospodarski subjekt navede u ponudi kao tehničke stručnjake moraju i sudjelovati kao tehnički stručnjaci u izvršenju ugovora. Ako izvršitelj nakon potpisa ugovora ne bude imao na raspolaganju tehničkog stručnjaka kojeg je naveo u ponudi, može odrediti drugu osobu, ali ta druga osoba obavezno mora imati sve kvalifikacije, struku i iskustvo najmanje kako je zatijevano ovim Pozivom na dostavu ponuda, o čemu je u obvezi prethodno pismeno obavijestiti Naručitelja i dobiti njegovu pisanu suglasnost za zamjenu.

**Ponuditelj je obvezan osigurati i u jediničnoj cijeni ponuditi i sve ostale stručnjake koji su prema primjenjivim propisima potrebni za cjelokupno pružanje usluga nadzora nad radovima čija je projektno tehnička dokumentacija objavljena na poveznici:** <https://eojn.nn.hr> (broj objave **2022/S 0F2-0036785**).

Izvršitelj mora osigurati poštivanje uvjeta određenih posebnim propisima, odnosno osigurati da su isti zadovoljeni za onog stručnjaka koji izvršava usluge za koje su propisani predmetni uvjeti. Naručitelj u svako doba tijekom izvršavanja ugovora o nabavi, a nakon njegovog stupanja na snagu, može provjeriti da li je udovoljeno propisanim uvjetima te je u slučaju kršenja ovlašten raskinuti ugovor bez obveze ostavljanja naknadnog primjernog roka.

Naručitelj će kao valjan dokaz prihvatiti **bilo koji dokaz** propisan kao valjan ZPDUPUG i ostalim primjenjivim propisima (čl. 25. poziva na dostavu ponuda).

**18. NAČIN ODREĐIVANJA CIJENE PONUDE**

Cijena ponude iskazuje se za cjelokupan predmet nabave.

Cijena ponude piše se brojkama u apsolutnom iznosu i izražava se u eurima.

U cijenu ponude bez poreza na dodanu vrijednost moraju biti uračunati svi troškovi i popusti.

Ponuditelji su dužni ponuditi, tj. upisati cijenu (zaokruženu na dva decimalna mjesta) za svaku stavku troškovnika, na način kako je to određeno u troškovniku te cijenu ponude bez PDV-a, iznos PDV-a te iznos cijene s PDV-om.

Ako ponuditelj nije u sustavu PDV-a ili je predmet nabave oslobođen PDV-a u ponudbenom listu i na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a.

Cijene stavki iz Troškovnika su nepromjenjive tijekom trajanja ugovora.

## 19. KRITERIJ ZA ODABIR PONUDE

Kriterij za odabir ponude je **najniža cijena** uz uvjet da ponuda ispunjava sve uvjete iz Poziva na dostavu ponuda.

S obzirom na to da ne može koristiti pravo na pretporez, Naručitelj će uspoređivati **cijene ponuda s PDV-om.**

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

**20. ROK VALJANOSTI PONUDE**

Rok valjanosti ponude je najmanje 60 dana od dana određenog kao krajnji rok za dostavu ponude.

**21. OBJAŠNJENJA I IZMJENE POZIVA NA DOSTAVU PONUDE**

Gospodarski subjekt može za vrijeme roka za dostavu ponuda zahtijevati objašnjenja i izmjene vezane uz poziv na dostavu ponude i moguću dodatnu dokumentaciju, a naručitelj će odgovor staviti na raspolaganje na isti način kao i osnovnu dokumentaciju bez navođenja podataka o podnositelju zahtjeva.

**22. OBAVIJEST O ODABIRU ILI PONIŠTENJU**

Rok za donošenje obavijesti o odabiru ili poništenju iznosi 30 (trideset) dana od dana isteka roka za dostavu ponuda.

# 23. IZVRŠENJE PREDMETA NABAVE

## 23.1. Rok, način i uvjeti plaćanja

Plaćanje će se izvršiti na temelju privremenih situacija i/ili okončane situacije koje sadrži sve potrebne zakonske elemente i podatke u skladu s ugovorom kao i oznaku ugovora, u eurima na račun ugovaratelja.

Plaćanje će se vršiti mjesečno, pri čemu će pružatelj usluge u tekućem mjesecu izdati privremenu/okončanu situaciju za usluge izvršene u prethodnom mjesecu, a razmjerno postotku radova izvršenih temeljem ugovora o građenju za prethodni mjesec.

Plaćanje će se izvršiti doznakom na poslovni račun ponuditelja/člana zajednice gospodarskih subjekata odnosno podugovaratelja. Ponuditelj mora svom računu, ako je primjenjivo, obvezno priložiti račune svojih podugovaratelja koje je prethodno potvrdio.

Naručitelj se obvezuje ovjereni neprijeporni dio računa platiti u roku 60 dana od dana primitka računa te odobrenja od strane ovlaštene osobe Naručitelja. U slučaju da račun nije prikladan za plaćanje jer ne sadrži sve potrebne elemente Naručitelj će o istom obavijestiti izvršitelja i zatražiti dostavu ispravnog računa. Izvršitelj je dužan u roku od 5 dana od primitka takve obavijesti izvršiti potrebne ispravke i dopune. U slučaju postavljanja zahtjeva za ispravkom i dopunom računa, rok za plaćanje se prekida i započinje iznova od trenutka zaprimanja urednog i potpunog računa.

Naručitelj može u opravdanim slučajevima osporiti plaćanje dijela računa, ali je neosporeni dio računa dužan platiti u naprijed navedenom roku. Na zakašnjele uplate odabrani ponuditelj ima pravo naručitelju obračunati zakonsku zateznu kamatu. U slučaju slanja opomena odabrani ponuditelj nema pravo na naplatu troškova opomena. Odabrani ponuditelj ne smije bez suglasnosti Naručitelja, svoja potraživanja prema Naručitelju, po ovom ugovoru, prenositi na treće osobe.

Sva plaćanja izvršavat će se u eurima.

Odabrani ponuditelj je bez odgode dužan obavijestiti naručitelja o svakoj promjeni bankovnog računa.

Sukladno Zakonu o elektroničkom izdavanju računa u javnoj nabavi (NN 94/2018), Naručitelj je od 01. prosinca 2018. godine obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.

**24. PRIMJENJIVO PRAVO**

Mjerodavno pravo za ugovor o nabavi će biti pravo Republike Hrvatske.

**25. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA**

Uvjeti i zahtjevi koji moraju biti ispunjeni sukladno posebnim propisima ili stručnim pravilima Sukladno članku 18. Zakona o poslovima i djelatnostima u prostornom uređenju i gradnji („Narodne novine“ broj 78/2015, 118/18, 110/19, dalje u tekstu „ZPDUPUG“) **poslove stručnog nadzora građenja u svojstvu odgovorne osobe** (nadzornog inženjera) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru.

Prema članku 19. ZPDUPUG ovlašteni arhitekt i ovlašteni inženjer mogu obavljati poslove stručnog nadzora građenja samostalno u vlastitom uredu, zajedničkom uredu ili pravnoj osobi registriranoj za tu djelatnost. Temeljem članka 20. ZPDUPUG, ured za samostalno obavljanje poslova stručnog nadzora građenja osniva se upisom u upisnik ureda za samostalno obavljanje poslova odgovarajuće komore prema posebnom zakonu kojim se uređuje udruživanje u Komoru.

Temeljem članka 21. ZPDUPUG više ovlaštenih arhitekata i/ili ovlaštenih inženjera mogu poslove stručnog nadzora građenja obavljati u zajedničkom uredu za obavljanje poslova stručnog nadzora građenja. Zajednički ured osniva se upisom u upisnik zajedničkih ureda odgovarajuće komore na zahtjev ovlaštenih arhitekata i/ili ovlaštenih inženjera na temelju pisanog ugovora kojim se uređuju međusobna prava ovlaštenih arhitekata i/ili ovlaštenih inženjera.

Sukladno članku 22. ZPDUPUG pravna osoba registrirana za poslove stručnog nadzora građenja mora u obavljanju tih poslova imati zaposlenog ovlaštenog arhitekta ili ovlaštenog inženjera. Ovisno o građevini na kojoj provodi stručni nadzor građenja, takva pravna osoba koja nema zaposlene sve potrebne ovlaštene inženjere, odnosno ovlaštenog arhitekta iste mora osigurati putem ugovora u skladu s odredbama posebnih propisa. Pravna osoba registrirana za djelatnost stručnog nadzora građenja solidarno odgovara za štetu nastalu radom svojih zaposlenika ovlaštenih arhitekata, ovlaštenih arhitekata urbanista i ovlaštenih inženjera u obavljanju poslova prostornog uređenja, projektiranja i/ili stručnog nadzora građenja. U skladu sa člankom 23. ZPDUPUG pravna osoba registrirana za djelatnost stručnog nadzora građenja dužna je u obavljanju tih poslova poštivati odredbe ZPDUPUG i posebnih zakona kojima se uređuje gradnja te osigurati da obavljanje poslova stručnog nadzora bude u skladu s temeljnim načelima i pravilima koja trebaju poštivati ovlašteni arhitekti i ovlašteni inženjeri.

Temeljem članka 53. ZPDUPUG arhitektonska, građevinska, strojarska i elektrotehnička struka u obavljanju poslova stručnog nadzora građenja provodi nadzor nad izvođenjem radova koje je prema ZPDUPUG ovlaštena projektirati. Građevinska struka može obavljati i poslove stručnog nadzora građenja građevina i izvođenja radova koje je prema ZPDUPUG ovlaštena projektirati arhitektonska struka. Arhitektonska struka može obavljati i poslove stručnog nadzora izvođenja radova na zgradama koje je prema ZPDUPUG ovlaštena projektirati građevinska struka, a za koje prema posebnom propisu nije potrebna kontrola glavnog projekta.

**Izvršitelj mora osigurati poštivanje gore navedenih uvjeta određenih posebnim propisima, odnosno osigurati da su isti zadovoljeni za onog subjekta/stručnjaka koji izvršava usluge za koje su propisani predmetni uvjeti. Naručitelj u svako doba tijekom izvršavanja ugovora o nabavi, a nakon njegovog stupanja na snagu, može provjeriti da li je udovoljeno propisanim uvjetima te u slučaju kršenja ovlašten je raskinuti ugovor bez obveze ostavljanja naknadnog primjernog roka.**

Naručitelj je ovlašten u svako doba tijekom izvršavanja ugovora o nabavi zatražiti Izvršitelja da dostavi:

- dokaze o ispunjavanju uvjeta za obavljanje poslova stručnog nadzora građenja u Republici Hrvatskoj sukladno ZPDUPUG.

**Naručitelj je ovlašten u svako doba tijekom izvršavanja ugovora o nabavi, a nakon njegovog stupanja na snagu, zatražiti Izvršitelja da dostavi dokaze da su stručnjaci ishodili sva potrebna rješenja/potvrde o ovlaštenju za provođenje stručnog nadzora građenja sukladno zakonima Republike Hrvatske. U slučaju takvog zahtjeva Naručitelja za sve stručnjake nadzorne inženjere koji su predmet zahtjeva Naručitelja potrebno je dostaviti presliku:**

* **potvrde/rješenja odgovarajuće nadležne komore o upisu u imenik/evidenciju ovlaštenih nadzornih inženjera, odnosno imenik/evidenciju stranih ovlaštenih nadzornih inženjera koji vodi odgovarajuća nadležna komora, odnosno drugi važeći dokument potreban za obavljanje poslova stručnog nadzora u svojstvu odgovorne osobe propisan ZPDUPUG (npr. potvrdu odgovarajuće hrvatske komore inženjera za povremeno ili privremeno obavljanje poslova stručnog nadzora građenja/elektrotehnike)**

**Naručitelj će kao valjan prihvatiti bilo koji dokaz propisan kao valjan ZPDUPUG.**

Ponuđeni koordinator zaštite na radu koji će obavljati poslove koordinatora zaštite na radu u fazi izvođenja radova mora ispunjavati sve uvjete sukladno Zakonu o zaštiti na radu (1/14, 118/14, 154/14 , 94/18, 96/18) i Pravilniku o osposobljavanju iz zaštite na radu i polaganju stručnog ispita (NN 112/2014) te imati položen stručni ispit za koordinatora zaštite na radu sukladno navedenim propisima.

**Naručitelj u svako doba nakon stupanja ugovora o nabavi na snagu može provjeriti da li je udovoljeno propisanim uvjetima za imenovanog koordinatora zaštite na radu. U slučaju da Izvršitelj na njegov zahtjev propusti dostaviti dokaz o položenom stručnom ispitu i/ili se utvrdi da imenovani koordinator ne ispunjava predmetni uvjet Naručitelj je ovlašten raskinuti ugovor bez obveze ostavljanja naknadnog primjernog roka za ispunjenje obveze.**

**26. JAMSTVO ZA UREDNO ISPUNJENJE UGOVORA**

Odabrani ponuditelj dužan je Naručitelju dostaviti jamstvo za uredno ispunjenje ugovora o javnoj nabavi u obliku zadužnice ili bjanko zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice (Narodne novine br. 115/12, 82/17 i 154/22) odnosno Pravilnikom o obliku i sadržaju bjanko zadužnice (Narodne novine br. 115/12 i 82/17) i odredbama Ovršnog zakona (Narodne novine br. 112/12, 25/13, 93/14, 55/16, 73/17,131/20 i 114/22), u iznosu od 10% vrijednosti ugovora o jednostavnoj nabavi bez PDV-a.

Jamstvo za uredno ispunjenje ugovora dostavlja se na dan potpisivanja ugovora o jednostavnoj nabavi.

U slučaju sklapanja dodataka ugovoru o javnoj nabavi koji bi rezultirali povećanjem ugovorene cijene, ako je navedeno potrebno, odabrani ponuditelj će biti dužan dostaviti novo jamstvo izdano na razmjerno uvećani iznos, tako da isto iznosi 10% nove ukupne vrijednosti ugovora s dodacima ili dodati jamstvo za razliku iznosa. Novo jamstvo ili dodatak postojećeg jamstva odabrani ponuditelj je obvezan dostaviti na dan potpisivanja dodatka ugovoru kojim se povećava vrijednost ugovora.

U slučaju produljenja trajanja Ugovora, Ugovaratelj je dužan produljiti i važenje jamstva za uredno ispunjenje ugovora.

U slučaju da odabrani ponuditelj ne može iz opravdanih razloga dostaviti novo jamstvo ili dodatak postojećem jamstvu u gore navedenim rokovima, Naručitelj neće isplatiti nepodmirene obveze po Ugovoru, u ukupnom iznosu jamstva za uredno ispunjenje ugovora. Na zadržana sredstva odabrani ponuditelj nema pravo obračunavati kamate. Nakon dostavljanja novog jamstva, Naručitelj će isplatiti zadržana sredstva.

Prije postavljanja zahtjeva za naplatom jamstva za uredno ispunjenje ugovora, Naručitelj će obavijestiti Izvođača i u toj obavijesti navesti razlog aktivacije jamstva.

Prije postavljanja zahtjeva za naplatom jamstva za uredno ispunjenje ugovora, Naručitelj će obavijestiti ugovaratelja i u toj obavijesti navesti razlog aktivacije jamstva. Neiskorišteno jamstvo za uredno ispunjenje ugovora bit će vraćeno u roku od 15 dana po izvršenju usluga iz ugovora o nabavi.

**27. DATUM SLANJA POZIVA NA DOSTAVU PONUDA**

Poziv na dostavu ponuda upućen je gospodarskim subjektima, te objavljen na službenim stranicama naručitelja dana **5. 1. 2023**. godine.

**PRILOZI**

1. **Ponudbeni list – Prilog 1**
2. **Troškovnik – Prilog 2**
3. **Popis izvršenih usluga – Prilog 3**
4. **Izjava o raspolaganju stručnjacima – Prilog 4**
5. **Izjava o nepostojanju razloga za isključenje gospodarskog subjekta iz članka 251. ZJN – Prilog 5**